open-index/open-wikipedia-markdown huggingface dataset:
טריומף TR5

**טריומף TR5** היא מכונית ספורט – רודסטר, 2 מושבים, שיוצרה על ידי חברת טריומף האנגלית בין 29 באוגוסט 1967 ל-19 בספטמבר 1968. מחיר היחידה בהשקה היה 1,260 לירות שטרלינג. יוצרו 2,947 יחידות, מתוכן 1,161 יחידות לשוק האנגלי. 

הטריומף TR5 יוצא לצרפת, בלגיה וגרמניה. לשוק האמריקאי יוצא תחת השם טריומף TR250s בין השנים 1967–1969. יוצרו 8,484 יחידות.

## חברת טריומף

**חברת טריומף למכוניות** (אנגלית: Triumph Motor Company) היא חברה אנגלית לייצור כלי תחבורה.

החברה נוסדה ב-1885 כאשר זיגפריד בטמן ומוריס שולט הקימו את חברת "בטמן ושות'" ומכרו אופניים בשם "טריומף" ממפעלם בלונדון, שעבר מאוחר יותר לקובנטרי.

## טריומף TR5 מפרט טכני ומידות

* רודסטר – 2 מושבים
* מנוע קדמי, הזרקת דלק, 6 צילינדרים, 2,498 סמ"ק, המפיק 145 כ"ס
* יחס דחיסה 1:9.5
* תאוצה 0–97 קמ"ש –  10.6 שניות
* תמסורת ידנית  4 מהירויות + אוברדרייב כאופציה
* מתלה אחורי עצמאי
* בלמי דיסק 
* מכל דלק – 51 ליטר
* אורך הרכב – 3,902 מ"מ
* רוחב – 1,470 מ"מ
* גובה – 1,170 מ"מ
* בסיס גלגלים – 2,240 מ"מ
* משקל – 1,030 ק"ג
* עיצוב – האיטלקי ג'ובאני מיכאלוטי

## גלריה
ממוזער|260px|טריומף TR5  
ממוזער|260px|טריומף TR5  
ממוזער|260px|טריומף TR5  
ממוזער|260px|טריומף TR5  
ממוזער|260px|מנוע טריומף TR5

## ראו גם

* טריומף (כלי רכב)
* טריומף 1300
* טריומף הראלד
* טריומף רודסטר
* טריומף TR2
* טריומף TR3
* טריומף איטליה
* טריומף Stag
* טריומף GT6

## לקריאה נוספת

* טריומף TR5  (4:04 דקות), יו-טיוב

## קישורים חיצוניים

קטגוריה:מכוניות ספורט
קטגוריה:דגמי מכוניות שהושקו ב-1967
קטגוריה:מכוניות בריטיות
TR5
עופר פינקלר

**עופר פינקלר** (נולד בשנת 1982), הוא שחיין עבר, אלוף ישראל בשחייה. בעל 4 מדליות כסף מהמכביה השבע עשרה (2005).

## ביוגרפיה
פינקלר התאמן בקבוצת השחייה של הפועל בת ים בהדרכתו של מאיר לויה. מאיה, אחותו הצעירה של עופר, גם הוא שחיינית מצטיינת. בהיותו בן 21 נסע ללמוד ולשחות באוניברסיטת המדינה של פנסילבניה ("פן סטייט" - Penn State). בארץ הוא שחה עבור קבוצת השחייה של הפועל ירושלים.

### 2003
#### אלוף ישראל
באליפות ישראל בשחייה שנערכה בשנת 2003 זכה פינקלר ב-3 מדליות, 2 זהב ו-1 כסף. מדליות זהב, במשחה ל-50 מטר חופשי בתוצאה של 23.85 שניות ובמשחה ל-50 מטר פרפר בתוצאה של 25.01 שניות, לפני גלעד קאופמן מהפועל עמק חפר (25.05 שניות) והשיאן הישראלי אלכסיי מנז'ולה מירושלים רבתי (25.22 שניות) מדליית כסף, במשחה ל-100 מטר חופשי בשיא אישי חדש של 51.88 שניות, אחרי שי לבנת (51.67 שניות).

### 2004
באליפות ישראל בשחייה שנערכה בשנת 2004 זכה פינקלר בשתי מדליות, כסף וארד. מדליית כסף, במשחה ל-50 מטר חופשי בתוצאה של 23.77 שניות, אחרי ויטלי פושקר (23.62 שניות) ולפני שי לבנת מכבי חיפה (23.99 שניות) מדליית ארד, במשחה ל-200 מטר חופשי בשיא אישי חדש של 1:54.20 דקות, אחרי שי לבנת שקבע שיא בינלאומי חדש של 1:50.62 דקות ושילו איילון מהפועל ירושלים (1:53.87 דקות).

### 2005
בתחרויות השחייה של המכביה ה-17 זכה פינקלר ב-4 מדליות כסף, במשחה ל-50 מטר חופשי בתוצאה של 24.22 שניות, אחרי דשייל רותברג מארצות הברית (23.60 שניות) ולפני אהוד סגל מישראל (24.37 שניות), במשחה שליחים 4x100 מטר חופשי ביחד עם מיקי מלול, אופיר סוריאס וויטלי פושקר בתוצאה של 3:33.86 דקות, אחרי ארצות הברית (3:27.24 דקות) במשחה שליחים 4x200 מטר חופשי ביחד עם שילו איילון, אופיר סוריאס ומיקי חליקה בתוצאה של 7:51.86 דקות, אחרי ארצות הברית (7:30.58 דקות) ובמשחה שליחים 4x100 מטר מעורב ביחד עם יואב גת, דני מלניק ונדב כוכבי בתוצאה של 3:49.79 דקות, אחרי ארצות הברית (3:45.47 דקות).

## קישורים חיצוניים
* עופר פינקלר, באתר *swimrankings* 

## הערות שוליים

קטגוריה:שחייני חופשי ישראלים
קטגוריה:שחייני פרפר ישראלים
קטגוריה:אלופי ישראל בשחייה
קטגוריה:ישראלים שנולדו ב-1982
פנים ושמות

**פנים ושמות** הוא האלבום השני של הזמר דני רובס, שיצא ב־1987.

## הפקה
את האלבום הפיק נתן כהן. הוא הצליח יותר מקודמו והגיע למעמד אלבום פלטינה כאשר נמכר בכ-40 אלף עותקים, למרות התנאים הקשים שבהם הוקלט – קשיי מימון הכתיבו צוות מצומצם של נגנים.

השירים הבולטים מהאלבום הם "פנים ושמות", "לא נרדמת תל אביב", "זה לא אני", "מחר הוא יחזור" (שהקליטה קודם לכן להקת פיקוד המרכז) ו"קטע מסוכן".

בעקבות הצלחת האלבום יצא רובס למסע הופעות עם "להקתו" – הקלידן דובי אנגלר.

האלבום הפך לקלסיקה ברבות השנים. רבים מלהיטיו זכו לקאברים, כדוגמת "לא נרדמת תל אביב", שבשנת 2006 ביצעה עדי כהן בפסקול הסדרה "החברים של נאור" עם נאור ציון בערוץ 10.

השיר "מחר הוא יחזור" נכתב לזכר אחיו של רובס, יואב, ושנים אחר כך הקדיש רובס בהופעותיו את השיר לחייל החטוף גלעד שליט, בתקווה שיום אחד ייעשה השיר אקטואלי מתמיד.

רובס כתב בעמוד הפייסבוק שלו על האלבום כך:

## שירי האלבום

* בתקליט: שירים: 1–5 – צד א', שירים: 6–9 – צד ב'.

## משתתפים באלבום
* עיבודים: נתן כהן ודני רובס.
* הפקה מוזיקלית: נתן כהן.

##### נגנים
* דני רובס: גיטרות (אקוסטיות, קלאסיות וחשמליות).
* נתן כהן: תכנות מכונת תופים (מסדרת RX של Yamaha), גיטרה בס, קלידים, כלי נשיפה, כלי מיתר, כלי הקשה, תכנות סקוונסר (מסדרת QX של Yamaha), סינטיסייזר (Yamaha DX7),
* אבנר קנר: פסנתר אקוסטי וחשמלי.
* יוסי בוזין: העלאות תופים אלקטרוניים של "Simmons".
* יורם צדוק: סולו מפוחית פה על סינטיסייזר Yamaha DX7 (ב"אל תעזבי אותי עכשיו").
* יורם לב: קונגוס (ב"עיר אחרת").
* קולות רקע: דני רובס, הראלה בר, נתן כהן, שירלי ושני.
* אפקטים מיוחדים: שי דניאלי וספריית האפקטים של "גג".

##### קרדיטים
* הוקלט באולפני "סיגמא".
* טכנאי הקלטה ומיקס: נתן כהן.
* עוזרי טכנאי: אודי קומרן, רינה קסם וחיליק הדר.
* עיצוב עטיפה: שרי ארנון.
* צילום: מיכל היימן.
* יחסי ציבור: מיכל רצאבי.
* הפקת התקליט: דני רובס.

## הערות שוליים

## קישורים חיצוניים

קטגוריה:אלבומי דני רובס
קטגוריה:אלבומי חברת CBS ישראל
קטגוריה:אלבומים בעברית
קטגוריה:אלבומי פלטינה בישראל
טריומף TR2

**טריומף TR2** היא מכונית ספורט - רודסטר שיוצרה על ידי חברת טריומף האנגלית בין  1953 ל-1955. יוצרו 8,636 יחידות. מחיר הטריומף TR2 בהשקה היה 900 לירות שטרלינג, תוספת לתיבת הילוכים הכוללת הילוך אוברדרייב היה 56 לירות שטרלינג.

## חברת טריומף

**חברת טריומף למכוניות** (אנגלית: Triumph Motor Company) היא חברה בריטית לייצור כלי תחבורה.

החברה נוסדה ב-1885 כאשר זיגפריד בטמן ומוריס שולט הקימו את חברת "בטמן ושות'" ומכרו אופניים בשם "טריומף" ממפעלם בלונדון, שעבר מאוחר יותר לקובנטרי.

## טריומף TR2 מפרט טכני ומידות

* רודסטר 2 מושבים
* מנוע קדמי, 4 צילינדרים, 1,991 סמ"ק, המפיק 67 כ"ס
* תאוצה 0-97 קמ"ש -  12 שניות
* תמסורת ידנית  4 מהירויות + אוברדרייב כאופציה
* בלמי תוף 
* אורך הרכב - 3,835 מ"מ
* רוחב - 1,397 מ"מ
* גובה - 1,270 מ"מ
* בסיס גלגלים - 2,235 מ"מ
* משקל - 953 ק"ג

## גלריה
ממוזער|300px|טריומף  TR3, שנת 1953 
ממוזער|300px|טריומף  TR3 
ממוזער|300px|טריומף  TR3, שנת 1954 
ממוזער|300px|טריומף  TR3, מבט לתא הנהג

## ראו גם
* טריומף (כלי רכב)
* טריומף רודסטר
* טריומף 1300
* טריומף הראלד
* טריומף TR3
* טריומף TR5
* טריומף איטליה
* טריומף Stag

## לקריאה נוספת
*  טריומף TR2   (1:03 דקות), יוטיוב
* טריומף TR2   (2:35 דקות), יוטיוב
* היסטוריה של הטריומף TR2  (8:53 דקות), יוטיוב

## קישורים חיצוניים

קטגוריה:מכוניות ספורט
קטגוריה:דגמי מכוניות שהושקו ב-1953
קטגוריה:מכוניות בריטיות
TR2
ג'ו ג'ורנו

**אברהם "ג'ו" ג'ורנו** (1933 – 13 ביוני 2024) היה מתאבק ישראלי, בסגנון חופשי במשקל כבד. היה אלוף ישראל ואלוף המכביה השישית (1961).

## ביוגרפיה
ג'ורנו נולד וגדל בתוניס. הוא עלה לישראל בשנת 1950, התגורר בבת ים והתאמן בקבוצת הפועל תל אביב. הוא שרת במשמר הגבול. בשנת 1954 זכה באליפות ישראל בסגנון יווני-רומי.

בכינוס הפועל השישי שנערך בשנת 1956 זכה ג'ורנו במדליית כסף בהיאבקות.

בתחרויות ההיאבקות בסגנון חופשי של המכביה החמישית שנערכו ב-1957 זכה ג'ורנו במדליית ארד בתחרות במשקל חצי כבד.

באליפות ישראל שנערכה בשנת 1959 זכה ג'ורנו בתואר בתחרות במשקל כבד ובתחרות הקבוצתית.

### אלוף המכביה
בתחרויות ההיאבקות בסגנון חופשי של המכביה השישית שנערכו בחיפה בספטמבר 1961 זכה ג'ורנו במדליית זהב בתחרות במשקל כבד לאחר שניצח את יריבו, ראובן גנדיאטי מארצות הברית תוך דקה אחת בלבד.

לאחר המכביה עבר ג'ו להשתתף בהיאבקות מקצוענית. הוא ניהל את "מכון ג'ו" לתרבות ופיתוח הגוף בבת ים.

נפטר ב-13 ביוני 2024.

## קישורים חיצוניים
* 
*  ג'ו ג'ורנו, באתר יוטיוב

## הערות שוליים

קטגוריה:מתאבקים ישראלים
קטגוריה:מתאבקים בסגנון חופשי
קטגוריה:ספורטאי הפועל תל אביב
קטגוריה:אלופי המכביה: מתאבקים
קטגוריה:עולים בשנות ה-1950
קטגוריה:ישראלים שנולדו ב-1933
קטגוריה:ישראלים שנפטרו ב-2024
כפר עבודה

[250px|ממוזער|כפר עבודה באזור ירושלים, [1950, התושבים בונים טרסות במדרונת ההרים]]
**כפר עבודה** היה סוג של יישובים שהוקמו בראשית ימיה של מדינת ישראל כאשר לתושבים לא היו אמצעי ייצור מספקים לאחזקה עצמית, ועל כן הם היו מבוססים על עבודה עבור גורמי חוץ, בעיקר הקרן הקיימת.

לאחר קום מדינת ישראל ראו המוסדות המיישבים חשיבות רבה בהתיישבות באזורים ההרריים בפרוזדור ירושלים ובגליל. באזורים ההרריים הוקמו 14 יישובים של נוער חלוצי וחיילים משוחררים ו-30 מושבים של עולים חדשים. במחנות העולים שהיו מלאים עד אפס מקום, ישבו עולים רבים שלא עבדו אך לא הייתה עבורם קרקע מספקת ראויה לחקלאות לצורך הקמת יישובים נוספים בהר. בעקבות זאת, הוחלט על ידי נציגי הממשלה, הסוכנות היהודית והמרכז החקלאי להקים כפרי עבודה בהם ייושבו כ-5,000 משפחות תוך הבטחה שהמתיישבים יועסקו בעבודות ציבוריות  במשך 5 שנים.

בהקמת כפרי עבודה הוחל לקראת סוף שנת 1949, בפרוזדור ירושלים ובגליל, במקומות שבהם לא הייתה מספיק קרקע לצורך התיישבות חקלאית. בכפרי העבודה הוכנו לעולים בתים והובטחה להם עבודה בהכשרת קרקע וייעור. על פי התוכנית, לאחר גמר הכשרת הקרקע יוקצו לכפרי העבודה משבצות קרקע. בהתאם לכך ייקבע מספר המשפחות בכפר העבודה, והוא יוסב למושב. כן נעשה מאמץ שלכל מתיישב יהיה משק עזר בן 3–4 דונם.

ארבעה כפרי עבודה ראשונים הוקמו בנובמבר 1949: ליפתא, גדעונה, זנגריה ופוריה - כפר עבודה. בדצמבר 1949 הוקם כפר העבודה החמישי, אשתאול.

בשנת 1950 הוקמו 19 כפרי עבודה, 17 של עולי תימן, אחד של עולי הודו (עופר), ואחד של עולי מרוקו (שואבה). עד סוף 1951 הוקמו 29 כפרי עבודה, 9 בגליל (זנגריה, פרוד א', פרוד ב', צוריאל, גורן, ואדי קרן, עין יעקב), 2 בהר הגלבוע (גדעונה ונורית), 2 ברמת מנשה ו-16 בפרוזדור ירושלים. ב-17 מהכפרים הוכנו בתי בלוקים, אבן או עץ וב-12 הוקמו צריפים. עד סוף 1951 תוכננו ב-15 מכפרי העבודה השטחים החקלאיים, לאחר שהוכשרו מעל 13,000 דונם.

## קישורים חיצוניים

*
*

## הערות שוליים

קטגוריה:צורות התיישבות בישראל
עונת 1991/1992 בבונדסליגה

**עונת 1991/1992** הייתה העונה ה-29 של הבונדסליגה, שהיא הליגה הגרמנית הבכירה בכדורגל. העונה החלה ב-2 באוגוסט 1991 והסתיימה ב-16 במאי 1992. 
שמאל|ממוזער|קבוצות הליגה
שאלקה 04, דיסבורג וושטוטגרטר קיקרז (לאחר משחקי מבחן) עלו מהליגה השנייה. בעקבות איחוד גרמניה סוכם לשלב הליגה הבכירה קבוצות מגרמניה המזרחית. לאור כך בליגה שולבו דינמו דרזדן והנזה רוסטוק.

על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.  

הליגה כללה 20 קבוצות בעקבות שילוב קבוצות מגרמניה המזרחית. קבוצות שסיימו במקומות ה-17-20 ירדו בסוף העונה לבונדסליגה השנייה, ושתי קבוצות עלו במקומן כדי להחזיר את הליגה למתכונת של 18 קבוצות.

שטוטגרט זכתה בתואר האליפות בפעם השנייה בתולדות המועדון. 

פורטונה דיסלדורף, דיסבורג, הנזה רוסטוק ושטוטגרטר קיקרז ירדו לבונדסליגה השנייה. 

## כדורגלנים מצטיינים
פריץ ואלטר (שטוטגרט), אשר כבש 22 שערים, זכה בתואר מלך השערים של הליגה.

תומאס הסלר (רומא) זכה בתואר כדורגלן השנה בגרמניה למרות ששיחק באיטליה.
## טבלת הליגה

## קישורים חיצוניים

* נתונים מפורטים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

קטגוריה:עונות בבונדסליגה
קטגוריה:תחרויות כדורגל ב-1991
קטגוריה:תחרויות כדורגל ב-1992
קטגוריה:1991 בגרמניה
יוסיפ איבנצ'יץ'

**יוסיפ איבנצ'יץ**' (בקרואטית: **Josip Ivančić**; נולד ב-29 במרץ 1991) הוא כדורגלן קרואטי המשחק בזרינסקי מוסטר ליגת העל הבוסנית בעמדת החלוץ.

## קריירה
איבנצ'יץ' התחיל את הקריירה שלו בקרואטיה סאסווטה מהליגה הקרואטית השנייה. בקיץ  הצטרף לזאדאר מליגת העל הקרואטית. ב-31 ביולי 2011 ערך את הופעת הבכורה שלו במועדון בניצחון 0-1 נגד היידוק ספליט. ב-18 באוגוסט 2012 הבקיע את שער הבכורה שלו במועדון בהפסד 3-1 נגד דינמו זאגרב.

את עונת  התחיל עם 3 שערים כבר בששת המחזורים הראשונים של העונה, אך לקראת סיום מועד חלון העברות של קיץ  חתם ברייקה. ברייקה התקשה לשחזר את היכולת שלו מתקופתו בזאדאר והבקיע רק שער אחד ב-12 משחקי ליגה.

בקיץ  הושאל לקופר מליגת העל הסלובנית בה שיחק עד ינואר  בו חתם בשריף טירספול מליגת העל המולדובית עמה זכה באליפות בסיום העונה שהיא גם התואר הראשון של איבנצ'יץ' בקריירה. ב-12 ביולי 2017 הבקיע את שער הבכורה שלו במסגרת אירופית בהפסד 3-2 להפועל באר שבע במסגרת מוקדמות ליגת האלופות.

ב-31 בינואר 2017 חתם בהפועל אשקלון עד לסיום העונה.

ב-13 בינואר 2018 חתם בהפועל חיפה.

ב-16 בינואר 2019 איבנצ'יץ' חתם באטיראו מליגת העל הקזחית.

ב-23 בספטמבר 2019 איבנצ'יץ' חתם בצ'ינדיה טרגובישטה מליגת העל הרומנית.

ב-24 באוגוסט 2020 חתם איבנצ'יץ' בזרינסקי מוסטר הבוסנית.
## תארים
; שריף טירספול
*ליגת העל המולדובית: 

; הפועל חיפה 
*גביע המדינה: 2017/2018

## קישורים חיצוניים

## הערות שוליים

קטגוריה:כדורגלנים קרואטים
קטגוריה:חלוצי כדורגל קרואטים
קטגוריה:כדורגלני זאדאר
קטגוריה:כדורגלני רייקה
קטגוריה:כדורגלני קופר
קטגוריה:כדורגלני שריף טירספול
קטגוריה:כדורגלני הפועל אשקלון
קטגוריה:כדורגלני הפועל חיפה
קטגוריה:כדורגלני אטיראו
קטגוריה:כדורגלני זרינסקי מוסטאר
קטגוריה:כדורגלנים זרים בישראל
קטגוריה:ספורטאים קרואטים בסלובניה
קטגוריה:ספורטאים זרים במולדובה
קטגוריה:ספורטאים קרואטים בישראל
קטגוריה:ספורטאים זרים בקזחסטן
קטגוריה:ספורטאים קרואטים ברומניה
קטגוריה:ספורטאים קרואטים בבוסניה והרצגובינה
קטגוריה:ספורטאים זרים במלזיה
קטגוריה:ספורטאים זרים בווייטנאם
קטגוריה:ספורטאים זרים בתאילנד
קטגוריה:קרואטים שנולדו ב-1991
האוניברסיטה הערבית-אמריקאית בג'נין

250px|ממוזער|שמאל|בניין הפקולטה למינהל ופיננסיים
**האוניברסיטה הערבית-אמריקאית בג'נין** (בערבית: **الجامعة العربية الأمريكية - جنين**) היא המוסד האקדמי הפרטי הראשון ברשות הפלסטינית עם מעל ל-8,000 סטודנטים. שפת ההוראה במוסד היא אנגלית.

## היסטוריה
האוניברסיטה הוקמה בשנת 2000, בשיתוף פעולה עם אוניברסיטת המדינה של קליפורניה (California State University). נכון ל-2023 יותר ממחצית מהסטודנטים כ-6,215 הם ערבים ישראלים.

האוניברסיטה מציעה מלגת לימודים מלאה, ברוב המקצועות, עבור ילדיהם של שהידים.

## קמפוס האוניברסיטה
קמפוס האוניברסיטה ממוקם על גבעה כ-6 קילומטרים דרומית לג'נין, צפונית לכפר א-זבאבדה, דרומית מאום אל תות. הוא נבנה בשלבים החל משנת 2000 וכולל מבני לימוד, ספרייה, מעונות, אולם ספורט, ברכת שחיה ואצטדיון הכדורגל.

## פקולטות
*פקולטה למינהל ופיננסיים
** חשבונאות
** מנהל עסקים
** ניהול מערכות מידע
** ניהול בתי חולים
** שיווק
*פקולטה לרפואה
** הדמיה רפואית
** מדעי המעבדה הרפואית
** רפוי בעסוק
** אורתוטיקה ופרוסטטיקה
** פיזיותרפיה
*פקולטה לרפואת שיניים
** אורתודונטיה ורפואת שיניים לילדים
*הפקולטה למדעים
** ביולוגיה וביוטכנולוגיה
** כימיה תעשייתית
** מתמטיקה וסטטיסטיקה
** פיזיקה
*הפקולטה לטכנולוגיה מידע והנדסה
** טכנולוגיית מידע
** מדעי המחשב
** טכנולוגית מולטימדיה
** הנדסת טכנולוגית טלקומוניקציה
** הנדסת מערכות מחשב
*פקולטה למשפטים
*הפקולטה ללימודים מתקדמים
** תואר שני במנהל עסקים
** תואר שני במדעי מחשב
** תואר שני במתמטיקה שימושית

## קישורים חיצוניים
* 

* 

## הערות שוליים

ג'נין
קטגוריה:ג'נין: מבנים
דיפנהידראמין

**דיפנהידרמין** (**Diphenhydramine**) הוא נוגד היסטמינים המשמש בעיקר לטיפול באלרגיות. כמו כן הוא משמש לטיפול בנדודי שינה, סימפטומים של הצטננות, רעד בפרקינסוניזם ובחילות. דיפנהידרמין הוא נוגד היסטמינים דור ראשון מסוג H1 ועובד על ידי חסימת השפעות מסוימות של היסטמינים.

דיפנהידרמין נוצר על ידי  ונכנס לשימוש מסחרי ב-1946 והוא זמין כתרופה גנרית. מחיר סיטונאי ב-2014 הוא כסנט אמריקאי אחד לכל מנה.

שימוש למטרות הנאה קיים גם הוא, זאת משום שבכמויות גדולות נטילת דיפנהידרמין יכולה לגרום להזיות.

דיפנהידרמין ניתן לנטילה דרך הפה, בהזרקה לתוך הווריד, והזרקה לתוך השריר. אפקט מקסימלי הוא בדרך כלל שעתיים לאחר נטילה, וההשפעה יכולה להימשך עד שבע שעות.

תופעות לוואי כוללות יובש בפה, באף או בגרון, אדמומיות בפה, פריחה, הפרעות עיכול, בחילה או הקאה, ישנוניות, קואורדינציה לקויה או סחרחורת וקשיים במתן שתן. תופעות לוואי המחייבות התייחסות מיוחדת, בדרך כלל נובעות ממינון יתר: כאשר תופעות הלוואי שפורטו לעיל מופיעות בצורה ניכרת, או כאשר יש הפרעות בראיה, בלבול, הפרעות בשינה או הזעה - יש לפנות לרופא. עם הופעת חולשה, כאב גרון, חום, דימום, קוצר נשימה, עויתות, ירידה בלחץ הדם (הרגשה של עילפון) או דפיקות לב - יש להפסיק טיפול ולפנות לרופא מייד. השימוש בו אינו מומלץ לתינוקות. אין סיכון לנזק בנטילה במהלך ההריון, עם זאת, אין להשתמש במהלך הנקה.

## שימושים רפואיים
### אלרגיות
דיפנהידרמין הוא יעיל בטיפול כנגד אלרגיות.

על ידי הזרקה הוא משמש לעיתים קרובות בנוסף לאפינפרין עבור אנפילקסיס. השימוש בו לצורך זה לא נחקר עד 2007. השימוש בו מומלץ רק לאחר שהסימפטומים החריפים השתפרו.

צורות שונות של דיפנהידרמין זמינות, כולל קרמים, ג'לים, ותרסיסים. אלה משמשים כדי להקל על גירוד, ומונעות תגובות מערכתיות (למשל, נמנום) מאשר נטילה דרך הפה.

### הפרעות תנועה
דיפנהידרמין משמש לטיפול במחלת פרקינסון.

### שינה
בגלל השפעתו המרגיעה, דיפנהידרמין נמכר כעזר נגד לנדודי שינה. דיפנהידרמין יכול לגרום לתלות פסיכולוגית נמוכה. דיפנהידרמין יכול לגרום להרגעה ומשמש גם בתור טיפול בחרדות.

### בחילות
לדיפנהידרמין יש גם יכולת לטיפול נגד בחילות, ובחילות שנגרמות מורטיגו.

## קישורים חיצוניים

* 

* 

## הערות שוליים

קטגוריה:סמים מדכאים
קטגוריה:אנטגוניסטים מוסקרינים
יפתח מזרחי

**יפתח מזרחי** (נולד ב-27 ביולי 1986) הוא שחקן, רקדן ותסריטאי ישראלי.

## ביוגרפיה
מזרחי נולד בישראל ב-1986. הוא קרוב-משפחה של השחקנית אוריאלה וייט ובן דודה של עדן הראל.

את לימודיו התיכוניים עשה במגמת התיאטרון במדרשת שדה בוקר. לאחר שירותו הצבאי, למד בלט קלאסי בסן פרנסיסקו במשך שנה, ולאחר מכן המשיך ללהקה צעירה, "בלט ז'וניור", בז'נבה, שווייץ.

מזרחי הופיע בתיאטרון הקאמרי במחזות הזמר "קברט" ו"סיפור הפרברים" (בתפקיד ריף).

במהלך שלוש שנים בהן התגורר בלונדון, הופיע מזרחי בווסט אנד במחזות "מעתה ועד עולם", בבימויו של טים רייס, וב"אנני אשת לפידות". עם שובו לישראל, החל להופיע בתפקיד קורני קולינס, מנחה הטלוויזיה, בעיבוד הישראלי למחזמר "היירספריי" (שהוצג בין אוגוסט 2017 לאפריל 2018).

החל מספטמבר 2017, הוא מגלם את ג'ייסון אוזמונד בעיבוד האמריקאי של "החממה", "אקדמיית החממה", המשודרת בנטפליקס.

הופיע גם בפרסומת לדוריטוס.

החל מיולי 2019 משחק את תפקידו של ניק במחזמר פלאשדנס שמוצג בתיאטרון תל אביב.

בשנת 2025 הופיע בתפקיד בובי בסדרה "רשת מרגלים" העוסקת בחיסול מחבלי אולימפיידת מינכן, הסדרה משודרת ביס ובשיתוף גלובלי עם פרמאונט.

## פילמוגרפיה
### קולנוע

### טלוויזיה

## קישורים חיצוניים
* 
* 
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:רקדנים ישראלים
קטגוריה:בוגרי התיכון לחינוך סביבתי במדרשת שדה בוקר
קטגוריה:ישראלים שנולדו ב-1986
טאקו גצ'צ'ילדזה

**תמרה "טאקו" גצ'צ'ילדזה** (בגאורגית: **თამარა "თაკო" გაჩეჩილაძე**; תמרה תַאקוֹ גַצֵ'צִ'ילַדזֶה, נולדה ב-17 במרץ 1983) היא זמרת וכותבת שירים גאורגית. טאקו יצגה את גאורגיה באירוויזיון 2017 עם השיר "Keep the Faith".

טאקו הייתה חברה בהרכב Stephane & 3G שהשתתפו בקדם-אירוויזיון הגאורגי ב-2008, וסיימו שם במקום הרביעי.

ב-2009 השתתפה עם ההרכב בקדם עם השיר "We Don't Wanna Put In" שזכה במקום הראשון. ההרכב היה אמור לייצג את המדינה בשנה זו באירוויזיון 2009, אך המדינה פרשה לבסוף עקב בקשת איגוד השידור האירופי (ה-EBU) לבחור נציג אחר, בנימוק כי יש אמירות פוליטיות בשיר כמו: "We Don't Wanna Put In" (אנחנו לא רוצים את פוטין).

ב-2017 החליטה טאקו לחזור לקדם עם השיר "Keep the Faith" (שמור את האמונה). ב-20 בינואר 2017 היא נבחרה על ידי הקהל לייצג את המדינה בקייב עם השיר שלה, כאשר היא הופיעה שנייה בחצי הגמר הראשון שנערך ב-9 במאי.

## קישורים חיצוניים

קטגוריה:זמרות גאורגיות
קטגוריה:משתתפי אירוויזיון 2017
קטגוריה:נציגי גאורגיה באירוויזיון
קטגוריה:ילידות 1983
פרקליט מחוז ניו יורק

**פרקליט מחוז ניו יורק** הוא ראש הפרקליטות של מחוז ניו יורק במדינת ניו יורק שבארצות הברית. מחוז זה, אחד מ-62 המחוזות של מדינת ניו יורק, חופף בגבולותיו לרובע מנהטן של העיר ניו יורק. פרקליטות המחוז מופקדת על העמדתם לדין בפני בתי המשפט המדינתיים של אנשים שהואשמו בביצוע עבירות בתחומי המחוז על פי חוקי מדינת ניו יורק. ככזו היא מופקדת על ההליכים הפליליים ברובע המרכזי של העיר ניו יורק.

תפקיד פרקליט מחוז ניו יורק נוצר בשנת 1796. מאז 1846 נבחר פרקליט המחוז לתפקידו בבחירות על ידי תושבי המחוז. מאז 1897 עומדת תקופת כהונתו על ארבע שנים קלנדריות, במקביל לכהונת ראש עיריית ניו יורק. אם מתפנה המשרה במהלך תקופת הכהונה מוסמך מושל מדינת ניו יורק למנות ממלא מקום למילויה עד לקיום בחירות, שבהן ייבחר פרקליט מחוז שיכהן עד תום תקופת ארבע השנים של קודמו.

פרקליט מחוז ניו יורק הנוכחי (מינואר 2022) הוא **אלווין בראג** .

אחד מפרקליטי המחוז המפורסמים היה רוברט מורגנת'ו , שנבחר לתפקיד תשע פעמים ומילא אותו במשך 35 שנים רצופות (1975–2009).

המקביל הפדרלי לפרקליט מחוז ניו יורק, המטפל בהעמדה לדין של נאשמים בעבירות פדרליות, הוא פרקליט המחוז הפדרלי הדרומי של ניו יורק (אם כי שטח מחוז פדרלי זה גדול משטח מחוז ניו יורק).

ארבעת הרבעים האחרים של העיר ניו יורק מהווים (חלקם תחת שמות שונים) מחוזות במסגרת מדינת ניו יורק, ולכל אחד מהם פרקליט מחוז נבחר משלו.

סדרת הטלוויזיה "חוק וסדר" הופקה בין השאר בהשראת עבודתה של פרקליטות מחוז ניו יורק.

## קישורים חיצוניים
* 

## הערות שוליים

קטגוריה:ארצות הברית: ארגוני אכיפת חוק
קטגוריה:מדינת ניו יורק: חוק ומשפט
קטגוריה:מנהטן
קטגוריה:ניו יורק: ממשל
בית העלמין היהודי ג'יורג'יול

**בית העלמין היהודי ג'יורג'יול** (ברומנית: **Cimitirul evreiesc Giurgiului din Bucureşti**) הוא הגדול בין בתי העלמין היהודיים בבוקרשט ושוכן בכביש ג'יורג'יול במספרים 128 ו-162 ומשתרע על ארבעה-עשר הקטרי קרקע.
## היסטוריה
בית עלמין זה נוסד בשנת 1929 בכתובת ג'יורג'יול 128 ובשנת 1945 נוסף החלק שבמספר 162. דרך בית העלמין עוברת מסילת ברזל, שמחלקת אותו לשני חלקים מובחנים. מסביב לבית העלמין, בקרבת הגדר יש 2, 3 שורות של קברים - סידור זה נועד למנוע אפשרות של גריעת חלק משטח בית העלמין. בכניסה לבית העלמין הוצבו כמה מצבות ישנות, ששרדו מבית העלמין היהודי סבסטופול בבוקרשט.

בבית עלמין זה יש בין 35,000 ל-40,000 קברים וגם מצבות עבור נספי ספינות המעפילים סטרומה ומפקורה וגם לזכר הנרצחים היהודים במרד הלגיונרים ופרעות בוקרשט.

בשנת 2008 נעשו בבית העלמין מעשי ונדליזם ובהם נהרסו 131 מצבות. הנזקים תוקנו בשנת 2010

## קישורים חיצוניים

* Cimitirele evreiești din București 

## הערות שוליים

ג'יורג'יול
עונת 1992/1993 בבונדסליגה

**עונת 1992/1993** הייתה העונה ה-30 של הבונדסליגה, שהיא הליגה הגרמנית הבכירה בכדורגל. העונה החלה ב-14 באוגוסט 1992 והסתיימה ב-5 ביוני 1993. 
שמאל|ממוזער|קבוצות הליגה
באייר 05 אורדינגן ופ.צ. זארבריקן עלו מהליגה השנייה. 

על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.  

הליגה חזרה למתכונת של 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה. 

ורדר ברמן זכתה בתואר האליפות בפעם השלישית בתולדות המועדון. 

באייר 05 אורדינגן ופ.צ. זארבריקן ירדו לבונדסליגה השנייה לאחר שהייה של עונה בודדת בליגה הבכירה. הקבוצה השלישית שירדה הייתה בוכום.

## כדורגלנים מצטיינים
אולף קירסטן (דינמו דרזדן) וטוני יבואה () (איינטרכט פרנקפורט), אשר כבשו 20 שערים, זכו בתואר מלך השערים של הליגה.

אנדראס קפקה (נירנברג) זכה בתואר כדורגלן השנה בגרמניה.
## טבלת הליגה

## קישורים חיצוניים

* נתונים מפורטים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

קטגוריה:עונות בבונדסליגה
קטגוריה:תחרויות כדורגל ב-1993
קטגוריה:תחרויות כדורגל ב-1992
קטגוריה:1993 בגרמניה
עונת 1993/1994 בבונדסליגה

**עונת 1993/1994** הייתה העונה ה-31 של הבונדסליגה, שהיא הליגה הגרמנית הבכירה בכדורגל. העונה החלה ב-6 באוגוסט 1993 והסתיימה ב-7 במאי 1994. 
שמאל|ממוזער|קבוצות הליגה
דיסבורג, לוקומוטיב לייפציג ופרייבורג עלו מהליגה השנייה. לייפציג ופרייבורג עלו לליגה הבכירה בפעם הראשונה בתולדות המועדונים.

על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.  

הליגה כללה 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה. 

באיירן מינכן זכתה בתואר האליפות בפעם ה-12 בתולדות המועדון. 

לוקומוטיב לייפציג, וטנשייד 09 ונירנברג ירדו לבונדסליגה השנייה.

## כדורגלנים מצטיינים
שטפן קונץ (קייזרסלאוטרן) וטוני יבואה מ  גאנה (איינטרכט פרנקפורט) (עונה שנייה ברציפות), אשר כבשו 18 שערים, זכו בתואר מלך השערים של הליגה.

יורגן קלינסמן (מונקו) זכה בתואר כדורגלן השנה בגרמניה.
## טבלת הליגה

## קישורים חיצוניים

* נתונים מפורטים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

קטגוריה:עונות בבונדסליגה
קטגוריה:תחרויות כדורגל ב-1993
קטגוריה:תחרויות כדורגל ב-1994
קטגוריה:1993 בגרמניה
קטגוריה:1994 בגרמניה
2040

__TOC__
## אירועים צפויים
### אירועים אסטרונומיים
* 4 בפברואר - אסטרואיד (367789) 2011 AG5  צפוי לחלוף סמוך לכדור הארץ.
* 8 בספטמבר - התיישרות לקו אחד של כוכבי הלכת חמה, נוגה, צדק, שבתאי וחצי הירח.

### תחזיות טכנולוגיות
* לפי הערכת ראש הארגון העולמי לקניין רוחני, בשנה זו לא יהיו בעולם עיתונים מודפסים על-גבי נייר.
* בשנה זו בינה מלאכותית תוכל ללמד את עצמה תחומים נרחבים ללא צורך בהכוונה של אדם.

### משאבי טבע ואיכות הסביבה
[ממוזער|שמאל|300px|[תחנת הכוח הגרעינית קשיוואזקי-קאריווה  ביפן, צפויה להיסגר עד שנה זו כמו יתר מתקני הגרעין במדינה.]]
* יפן תסגור את כל מתקני הגרעין שלה.
* עד שנה זו צפוי מחסור עולמי במים באם לא יימצא מקור אנרגיה זול להתפלה.

### בישראל
* שנת היעד עבור תמ"א 42 לתחבורה בישראל.
* תום תקופת הזיכיון של חברת כרמלטון על מנהרות הכרמל, הפרויקט יוחזר לידי המדינה ללא תמורה.
* לפי התוכנית האסטרטגית לדיור של משרד האוצר, עד שנה זו עתידות להיבנות בישראל 1.5 מיליון יחידות דיור, ביחס לכמות הדירות בזמן אישור התוכנית בשנת 2017.
* לפי תוכנית הפיתוח של רכבת ישראל לשנה זו, יוכפלו אורך המסילות ומספר התחנות, כמו גם שיפור התדירות לממוצע של רכבת בכל 7.5 דקות.
* לפי דו"ח שהוכן על ידי המועצה הלאומית לכלכלה בשנת 2017, בשנה זו אוכלוסיית ישראל תעמוד על כ־13.2 מיליון תושבים. מספרם של החרדים יזנק ב-77% (לעומת 2017) ויגיע ל-2.6 מיליון נפש.

## בתרבות ובאומנות
* הרומן הבדיוני הראשון בשפה העברית המודרנית: "מסע לארץ־ישראל בשנת ת"ת באלף השישי", מאת אלחנן ליב לוינסקי, עוסק במסע עתידי לארץ ישראל בשנה זו. הספר הופיע לראשונה בשנת 1892.
* הסרט "2040" (אוסטרליה, 2018) בבימוי דאמון גאמו  יוצא לחקור כיצד ייראה כדור הארץ בשנה זו אם ייושמו הפתרונות לשמירת איכות הסביבה של שנת הפקת הסרט באופן יומיומי.

## לוח שנה

## ראו גם

## קישורים חיצוניים

* תחזית אנרגיה ל 2040, באתר "הבלוג הירוק", 2 בינואר 2017.
* 
* כיצד יראו הערים בישראל בשנת 2040?, באתר "Build", פורסם ב-25 בפברואר 2018
* יורם יום-טוב. "תחזית לעולם החי של ישראל לשנת 2040". *אקולוגיה וסביבה.* יוני 2018, גיליון 2, (עמ' 20–27)
** ביקורת על המאמר: 

## הערות שוליים
עונת 1994/1995 בבונדסליגה

**עונת 1994/1995** הייתה העונה ה-32 של הבונדסליגה, שהיא הליגה הגרמנית הבכירה בכדורגל. העונה החלה ב-19 באוגוסט 1994 והסתיימה ב-17 ביוני 1995. 
שמאל|ממוזער|קבוצות הליגה
בוכום, באייר אורדינגן 05 ומינכן 1860 עלו מהליגה השנייה. 

על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.  

הליגה כללה 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה. 

בורוסיה דורטמונד זכתה בתואר האליפות בפעם הראשונה בתולדות המועדון. 

בוכום, דיסבורג ודינמו דרזדן ירדו לבונדסליגה השנייה. מדינמו דרזדן אף נשלל הרישיון והקבוצה ירדה לליגת חובבים.

## כדורגלנים מצטיינים
מריו באסלר (ורדר ברמן) והייקו הרליך (בורוסיה מנשנגלדבך), אשר כבשו 18 שערים, זכו בתואר מלך השערים של הליגה.

מתיאס זאמר (בורוסיה דורטמונד) זכה בתואר כדורגלן השנה בגרמניה.
## טבלת הליגה
 

## קישורים חיצוניים

* נתונים מפורטים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

קטגוריה:עונות בבונדסליגה
קטגוריה:תחרויות כדורגל ב-1995
קטגוריה:תחרויות כדורגל ב-1994
קטגוריה:1994 בגרמניה
דני אמנדולה

[250px|ממוזער|שמאל|דני אמנדולה במדי [סנט לואיס ראמס, 2011]]
**דני אמנדולה** (באנגלית: **Danny Amendola**; נולד ב-2 בנובמבר 1985) הוא שחקן פוטבול לשעבר ששיחק ליגת ה-NFL.

## ביוגרפיה
אמנדולה נולד בדה וודלנדס שבטקסס בנם של וילי ורוז. אביו הוא מאמן פוטבול בתיכון. אמנדולה שיחק במשך ארבע שנים במסגרת קבוצת הפוטבול של אוניברסיטת טקסס טק כתופס ומחזיר בעיטות. בשנתו האחרונה בקבוצה רשם 109 תפיסות ל-1,245 יארד ו-6 טאצ'דאונים.

הוא לא נבחר בדראפט ה-NFL של 2008, ואת כל עונת 2008 העביר בקבוצת האימונים של דאלאס קאובויס. לאחר העונה התאמן בפילדלפיה איגלס אך נופה לפני תחילת העונה ולא נכלל בסגל הקבוצה הסופי. בספטמבר 2009 עבר לסיינט לואיס ראמס ושיחק במסגרתה במשך ארבע עונות. בעונתו השנייה בקבוצה נפצע במחזור הראשון בידו ונאלץ להחמיץ את יתרת המשחקים. בעונתו הרביעית נפצע בעצם הבריח באופן חמור שסיכן את חייו, אך חזר לשחק לאחר שלושה שבועות.

במרץ 2012 חתם בניו אינגלנד פטריוטס על חוזה למשך חמש שנים עבור 28.5 מיליון דולר. את עונתו הראשונה בניו אינגלנד סיים עם 54 תפיסות ל-666 יארד ושני טאצ'דאונים. בעונתו השנייה בקבוצה השיג 200 יארד וטאצ'דאון אחד המלך העונה הסדירה. בפלייאוף הצטיין בניצחון על בולטימור רייבנס כשתפס 5 מסירות ל-81 יארד ושני טאצ'דאונים, כולל טאצ'דאון אחד ממסירה של עמיתו התופס ג'וליאן אדלמן במהלך הטעיה. בסופרבול XLIX תפס חמש מסירות ל-48 יארד וטאצ'דאון אחד.

לפני עונת 2015 הסכים אמנדולה לעדכון חוזהו וקיצוץ בשכרו על מנת להישאר בקבוצה, קיצוץ נוסף נעשה גם לפני עונת 2016 ולפני עונת 2017. הוא זכה עם הקבוצה בסופרבול LI במשחק בו הצטיין, תפס 8 מסירות ל-78 יארד, טאצ'דאון אחד וכן תפס מסירה מכריעה לשתי נקודות בונוס שהשוותה את התוצאה לאחר פיגור של 25 נקודות.

בעונת 2017 היה השחקן המצטיין בגמר ה-AFC בו ניצחה ניו אינגלנד את ג'קסונוויל ג'אגוארס 24–20, הוא תפס 7 פעמים ל-84 יארד וכן שני טאצ'דאונים שהושגו ברבע האחרון. בסופרבול LII הוביל את תופסי הקבוצה עם 152 יארד בהפסד 33–41 לפילדלפיה איגלס.

לקראת עונת 2018 הצטרף לקבוצת מיאמי דולפינס, הוא שוחרר בתום העונה והצטרף לדטרויט ליונס. בעונת 2021 הצטרף ליוסטון טקסאנס. ב-2022 הודיע על פרישה.

בשנת 2024 לוהק לעונה ה-33 של "רוקדים עם כוכבים" בארצות הברית.

אמנדולה הוא בן זוגה לשעבר של מיס ארצות הברית ומיס תבל אוליביה קולפו.

## סטטיסטיקה נבחרת
מעודכן לסוף עונת 2021:

**בעונה הסדירה:**

**בפלייאוף:**

## קישורים חיצוניים

* דני אמנדולה באתר ניו אינגלנד פטריוטס
* דני אמנדולה באתר pro-football-reference.com
* דני אמנדולה באתר אוניברסיטת טקסס טק

## הערות שוליים

קטגוריה:אמריקאים ילידי טקסס
קטגוריה:שחקני פוטבול אמריקאים
קטגוריה:שחקני ניו אינגלנד פטריוטס
קטגוריה:שחקני פוטבול: תופסים
קטגוריה:שחקני לוס אנג'לס ראמס
קטגוריה:שחקני מיאמי דולפינס
קטגוריה:שחקני דטרויט ליונס
קטגוריה:שחקני יוסטון טקסאנס
קטגוריה:בוגרי אוניברסיטת טקסס טק
קטגוריה:מתחרי רוקדים עם כוכבים (ארצות הברית)
קטגוריה:טקסס: שחקני פוטבול
קטגוריה:אמריקאים שנולדו ב-1985
פרד מקמורי

**פרד מקמורי** (באנגלית: **Fred MacMurray**; 30 באוגוסט 1908 – 5 בנובמבר 1991) היה שחקן קולנוע וטלוויזיה אמריקאי שהופיע ביותר מ-100 סרטי קולנוע וסדרות טלוויזיה במשך יותר מ-50 שנים.

## קורות חיים
בשנת 1934 הוחתם בסרטי סרטי פרמאונט והופיע בסרטים לצד ברברה סטנוויק, המפרי בוגרט, מרלן דיטריך, קלודט קולברט, קרול לומברד ועוד. בשנת 1948 הופיע בסרט "רומנס הפעמונים" לצידה של אלידה ואלי ופרנק סינטרה.

הוא השתתף בסרטים רבים של אולפני וולט דיסני כמו "הוא הלך על ארבע" (1959) "הפרופסור המפוזר" (1961) עליו היה מועמד לפרס גלובוס הזהב לשחקן הטוב ביותר - סרט קומדיה או מוזיקלי. בשנת 1987 הוענק לו פרס "אגדות דיסני" בהיכל התהילה של אולפני דיסני.

רוב הסרטים היו קומדיות קלות, סרטים מוזיקליים ומלודרמות בתור אדם טוב. בחלק מהם שיחק בתפקיד האדם הרע:
*ביטוח חיים כפול (1944) בתור וולטר נף, סוכן ביטוח הרוצח את בעלה של אהובתו (ברברה סטנוויק) ומביים תאונת דרכים כדי לזכותה בשיפוי כפול בפוליסת ביטוח החיים של בעלה.
*המרד על הקיין (1954) בתור קצין הקשר טום קיפר שהסית את חבריו למרד אך לא תמך בהם בעת המשפט שנערך להם על אי ציות לפקודות.
*הדירה (1960) בתור ג'ף שלדרייק, הבוס של ק.ק בקסטר (ג'ק למון) המכריח אותו לתת לו כל פעם את דירתו כדי להתעלס בה עם פילגשו (שירלי מקלין) בתמורה לעלייה בדרגה.

לפרד מקמורי יש כוכב בשדרת הכוכבים של הוליווד.

## קישורים חיצוניים

* פרד מקמורי, באתר TCM
150px|ממוזער|ימין|הכוכב של פרד מקמורי בשדרת הכוכבים בהוליווד
* 
* 

קטגוריה:אמריקאים ילידי אילינוי
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:אגדות דיסני
קטגוריה:אמריקאים שנולדו ב-1908
קטגוריה:אמריקאים שנפטרו ב-1991
מסע הנשים לשלום

**מסע הנשים לשלום** (באנגלית: **The Women's Peace Crusade**) הייתה תנועה עממית סוציאליסטית שפעלה ברחבי בריטניה, בין השנים 1916 ל-1918. מטרתה המרכזית הייתה להפיץ את הרעיון של "שלום בין אנשים" כדרך לסיים את מלחמת העולם הראשונה ללא פיצויים וסיפוח שטחים.
התנועה הוקמה בגלאזגו ביולי 1916, ונרשמה באופן רשמי ב-10 ביוני 1917. מאוחר יותר היא התרחבה ברחבי בריטניה ובשיאה הפעילות היו לה 33 סניפים. מסע הנשים לשלום ארגן הפגנות בלידס ברדפורד, לסטר, ברמינגהאם ולנקשייר. אף על פי שלמסע הנשים לשלום היה מספר משמעותי של תומכות, הממשלה והמשטרה התנגדו לפעילות התנועה וחברותיה.
ממוזער|נשים עובדות בבניית ספינות במהלך מלחמת העולם הראשונה.

## תחילת הפעילות
מסע הנשים לשלום, המכונה לעיתים גם מסע הנשים למשא ומתן לשלום (Women's Peace Negotiation Crusade), מקורו בדרום גלאזגו בהפגנה שנערכה ב-23 ביולי 1916, בהשתתפות 5,000 אנשים. ההפגנה אורגנה על ידי הלן קרופורד , פעילה פמיניסטית, קומוניסטית בת מעמד הפועלים שהובילה גם את שביתת שכר בגלאזגו ב-1915. המניע להפגנה היה מכתב שפרסם בעיתון Labour Leader המבקר את הנשים שהן לא מארגנות פעולות מחאה. המפגשים הראשונים התקיימו בחלקים שונים של העיר גלאזגו, ולאחריהם התקיימו פגישות רחוב, תהלוכות, מכירת תגים והפצה של עלונים.

## מטרות
הדרישה המרכזית מסע נשים לשלום היה להביא לסיום מיידי של מלחמת העולם הראשונה באמצעות משא ומתן. בפרסומים של התנועה פורטו מטרות המשנה: לאפשר לכל מדינה לבחור את צורת הממשל המתאימה לה, לקדם פיתוח ושגשוג לכל המדינות, לאפשר גישה לשוקי העולם ולחומרי גלם. הן יצאו נגד התפיסה הקולוניאליסטית שלמדינות אירופה יש זכות לכיבוש וסיפוח, הן התנגדו לניסיון לשמר או להגדיל את הגבלות הסחר, ולכל ניסיון לכפות פיצויים על כל אומה. כמו כן, מסע נשים לשלום תמך בהגבלת החימוש וחיזוק ארגונים בינלאומיים במטרה ליצור הבנה משותפת של אינטרסים משותפים שהן כינו "שלום של אנשים".

## חברות
מסע נשים לשלום היה מבין תנועות השלום הגדולות בגלאזגו במהלך מלחמת העולם הראשונה. לתנועה נודעה תמיכה רחבה בקרב מעמד הפועלים והיא נחשבה לתנועה עממית.

הלן קרופורד הייתה אחת ממייסדות מסע הנשים לשלום וייסדה את הסניף בגלאזגו של ליגת נשים בינלאומית לשלום ולחרות. בהמשך היא חזרה בה וטענה כי מעולם לא הייתה פציפיסטית אלא סוציאליסטית בינלאומית עם שנאה עמוקה למלחמה ולאכזריות הנוראית והבזבוז שקשור אליה. חילוקי דעות בין חברות ממעמד הביניים לחברות מעמד הפועלים בסניף של ליגת נשים בינלאומית לשלום חרות בגלאזגו הובילה את קרופורד וחברות נוספות להקים את מסע הנשים לשלום. בעוד ליגת נשים בינלאומית לשלום ולחרות נפגשה אחת לחודש לדיונים ושיחות, מסע הנשים לשלום פעל בקרב מעמד הפועלים והעביר מסרים אנטי מלחמתיים בפעולות הסברה במרחב הציבורי.

## האופוזיציה
מסע הנשים לשלום ספג ביקורת מעיתונות ופעילי ימין שמרנים. עיתון הימין *מורנינג פוסט* תיאר את התנועה בשם "אחד ארגוני התעמולה הפעילים ההרסניים ביותר במדינה". ב-11 באוגוסט 1917, צעדה של כ-1,200 נשים בלנקשייר נתקלה בהפגנת תמיכה במלחמה של 15,000 איש. המפגינים החלו להתעמת עם נשים ולצעוק לעברן "בוגדות! רוצחות!". רק נוכחות המשטרה עצרה את המפגנים מלפגוע פיזית בחברות מסע הנשים לשלום.

## הערות שוליים

קטגוריה:אי-אלימות
קטגוריה:אנטי מלחמה
קטגוריה:נשים בממלכה המאוחדת
קטגוריה:נשים ומלחמת העולם הראשונה
טרוויס פימל

**טרוויס פימל** (באנגלית: **Travis Fimmel**; נולד ב-15 ביולי 1979) הוא דוגמן ושחקן אוסטרלי. פימל החל את הקריירה שלו בתור דוגמן של חברת קלווין קליין והתפרסם בעיקר כמי שמגלם את דמותו של רגנאר לודברוק בסדרת הטלוויזיה האמריקאית "ויקינגים" של ערוץ ההיסטוריה.

## ביוגרפיה
טרוויס פימל נולד בשנת 1979 בעיר ויקטוריה, אוסטרליה וגדל בחווה של 22,000 דונם בלוקינגטון. הוא בנם של ג'ני וכריס והצעיר מבין שלושת האחים. בצעירותו עבר למלבורן בעקבות שאיפותיו לשחק פוטבול אוסטרלי מקצועי והצטרף למועדון הכדורגל של סנט קילדה, אולם הוא שבר את רגלו טרם תחילת העונה מה שמנע את המשך דרכו בקבוצה.

## קריירה

### דוגמנות
קריירת הדוגמנות שלו החלה כאשר סוכן של סוכנות הדוגמנות צ'דוויק גילה אותו בחדר כושר בו התאמן פימל. בשנת 2002 חתם בסוכנות הדוגמנות של אלי איי מודלס. היה הדוגמן (הגבר) הראשון שקיבל שכר של 6 ספרות לשנה בחברת קלווין קליין.
המגזין האמריקאי פיפל בחר אותו כרווק הסקסי ביותר של אמריקה בשנת 2002.
העדפתו למשחק על פני דוגמנות הובילה אותו לדחות הצעה לשמש כשופט בתוכנית הטלוויזיה האוסטרלית "תעשה אותי סופר מודל".

### משחק
פימל למד משחק בהוליווד, ורק כעבור שנתיים קיבל את האודישן הראשון שלו. היה השחקן הראשי בסדרת הטלוויזיה
"טרזן" בשנת 2003. בשנת 2008 הוא גילם תפקיד של רוצח בסרט "גולש, אחי" עם השחקנים מת'יו מקונוהיי ווודי הרלסון.

בשנת 2013 פימל חתם על חוזה לתפקיד השחקן הראשי בסדרת הטלוויזיה האמריקאית "הוויקינגים" בה גם מככבים השחקנים גבריאל ביירן וקתרין ויניק, הסדרה צולמה באירלנד וסקוטלנד ומתארת את סקנדינביה ואירופה בתחילת המאה התשיעית. פימל מגלם בסדרה את רגנאר לודברוק, מנהיג ויקינגי אגדי.

בשנת 2015 שיחק לצד גרטה גרוויג בקומדיה הרומנטית "הרומן של מגי" בבימויה של רבקה מילר. בשנת 2016 הוא שיחק בתפקיד הראשי של סר אנדוין לות'אר בסרט "וורקראפט" המבוסס על משחק המחשב באותו שם.

בשנת 2022 החל לשחק את אחת הדמויות המרכזיות בסדרת המערבון האמריקאית "*The Dirty Black Bag*" בשירות הסטרימינג AMC+, לצדם של השחקנים דומיניק קופר והישראלית ניב סולטן.

## פילמוגרפיה
### קולנוע

### טלוויזיה

## קישורים חיצוניים

* 

קטגוריה:שחקני קולנוע וטלוויזיה אוסטרלים
קטגוריה:דוגמנים אוסטרלים
קטגוריה:אתאיסטים אוסטרלים
קטגוריה:אוסטרלים שנולדו ב-1979
עונת 1995/1996 בבונדסליגה

**עונת 1995/1996** הייתה העונה ה-33 של הבונדסליגה, שהיא הליגה הגרמנית הבכירה בכדורגל. העונה החלה ב-11 באוגוסט 1995 והסתיימה ב-18 במאי 1996. 
שמאל|ממוזער|קבוצות הליגה
הנזה רוסטוק, פורטונה דיסלדורף ופ.צ. סנט פאולי עלו מהליגה השנייה. 

החל מעונה זו על ניצחון במשחק הוענקו שלוש נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.  

הליגה כללה 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה. 

בורוסיה דורטמונד זכתה בתואר האליפות בפעם השנייה בתולדות המועדון. 

פ.צ. קייזרסלאוטרן, איינטרכט פרנקפורט וKFC אורדינגן 05 ירדו לבונדסליגה השנייה.  

## כדורגלנים מצטיינים
פרדי בוביץ' (שטוטגרט), אשר כבש 17 שערים, זכה בתואר מלך השערים של הליגה.

מתיאס זאמר (בורוסיה דורטמונד) זכה בתואר כדורגלן השנה בגרמניה שנה השנייה ברציפות.
## טבלת הליגה

## קישורים חיצוניים

* נתונים מפורטים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt

קטגוריה:עונות בבונדסליגה
קטגוריה:תחרויות כדורגל ב-1995
קטגוריה:תחרויות כדורגל ב-1996
קטגוריה:1996 בגרמניה
ניסן כצנלסון

[ממוזער|מימין לשמאל: ניסן כצנלסון, שאול כצנלסון, [קלמן כצנלסון, ושמואל כצנלסון. 1911.]]
ד"ר **ניסן (הכהן) כצנלסון** (1862–1923) היה מנהיג ציוני ברוסיה, מעוזריו הקרובים של בנימין זאב הרצל ונציגו האישי במשא ומתן עם שלטונות רוסיה.

## קורות חיים
ניסן כצנלסון נולד בשנת 1862 בבוברויסק שבבלארוס ליוסף ולפייגע בריינה פאלטיס. ד"ר כצנלסון שעסק בסחר עצים ובעסקי הספנות והיה פעיל החיי הציבור של הקהילה היהודית, למד באוניברסיטת ברלין פילוסופיה, מתמטיקה ופיזיקה וקיבל תואר דוקטור בשנת 1887. בעקבות עסקיו עבר ליער הנמל ליבאו. 

עם ראשיתה של התנועה הציונית, הצטרף אליה ונבחר לחבר הוועד הפועל הציוני ולמנהל "אוצר התיישבות היהודים" והפך לאחד מעוזריו הקרובים של הרצל, והכין את מסעו לרוסיה בקיץ 1903, ליווה אותו ומונה כנציגו האישי בכל הנוגע למשא ומתן עם השלטונות הרוסים. בשנת 1906 נבחר כחבר הדומה. עם פיזור הדומה היה בין החותמים על כרוז שקרא למרי אזרחי נגד הממשלה ולאי תשלום מיסים. על כך נידון לשלושה חודשי מאסר במבצר בוברויסק. עם שחרורו התרכז בעבודה ציבורית מקומית. 
בשנות מלחמת העולם הראשונה עבר לפטרוגרד והשתתף בעבודות העזרה לפליטי החזית היהודית. 

ד"ר ניסן כצנלסון נפטר בליבאו בשנת 1923.

## משפחה ואילן יוחסין
ד"ר ניסן כצנלסון היה נשוי לזלדה רחל כצנלסון לבית סטרשון. בניו: שמואל הבכור, ד"ר אברהם כצנלסון (מחותמי מגילת העצמאות) ויוסף כצנלסון (ממייסדי האצ"ל, ושתי בנות, רחל כצנלסון-שזר (שהייתה לימים אשת נשיאה השלישי של מדינת ישראל, זלמן שזר) ופרידה כצנלסון-חומסקי.
נכדו, שמואל תמיר היה שר המשפטים. 

## לקריאה נוספת
* שי חורב, **אנחנו...וכל השאר! סיפורן של משפחות ה"אצולה" בישראל המתחדשת**, דוכיפת הוצאה לאור, תשס"ז 2007.

## קישורים חיצוניים

* ניסן כצנלסון, אתר אוצר התיישבות היהודים

## הערות שוליים

קטגוריה:פוליטיקאים יהודים רוסים
קטגוריה:יהודים חברי הפרלמנט הרוסי
קטגוריה:פעילים ציונים ברוסיה
קטגוריה:נפטרים ב-1923
בית העלמין הספרדי של בוקרשט

**בית העלמין הספרדי של בוקרשט** (ברומנית: **Cimitirul evreiesc Sefard din București**) הוא אחד משלושת בתי העלמין היהודיים בבוקרשט, רומניה והכניסה אליו היא בכביש ג'יורג'יולוי מספר 2. נודע גם בשם "בית העלמין בלו ספרדי" (Cimitirul Bellu Spaniol), באסוציאציה לבתי הקברות "בלו" הנוצריים (אורתודוקסי וקתולי) של בוקרשט הנמצאים לא רחוק ממנו.

בית עלמין זה נוסד בשנת 1865, לאחר סגירתו של בית העלמין היהודי סבסטופול בבוקרשט ויועד לקבורתם של היהודים הספרדים. הקרקע נקנה ב-1864, אך הקבר הראשון נכרה ב-1865. שטח בית העלמין הוא של 4 עד 5 הקטרים ויש בו כ-10,300 קברים. בשטח בית העלמין מוצב גם אובליסק לזכר החיילים היהודים ספרדים שמתו במלחמת העולם הראשונה בשירות הצבא הרומני. בבית העלמין מוצבות גם כמה מצבות ששרדו את פירוק בית העלמין היהודי סבסטופול בבוקרשט.

## קישורים חיצוניים
* Cimitirele evreiești din București 

## הערות שוליים

הספרדי
רוברט פרנסיס

**רוברט פרנסיס** (באנגלית: **Robert Francis **; 26 בפברואר 1930 - 31 ביולי 1955) היה שחקן קולנוע אמריקאי. הופיע בארבעה סרטים בתפקידים צבאיים לפני שהקריירה המבטיחה שלו נקטעה בגיל 25 כאשר המטוס אותו הטיס התרסק וכל נוסעיו נהרגו. הוא זכור בעיקר מהופעת הבכורה שלו בסרט המרד על הקיין.

## קורות חיים
כבר בגיל צעיר הצטיין בסקי ושאף להצטרף לצוות האולימפי של ארצות הברית אך צייד כישרונות הוליווד התרשם מצורתו היפה ומראהו האמריקאי ושכנע אותו להתרכז בקריירת משחק.

לאחר סיום לימודיו בקולג' העירוני בפסדינה התחיל לקחת שיעורי משחק שנקטעו לשנתיים בגלל שירות צבאי. לאחר מכן חידש את לימודיו וחברת סרטי קולומביה הציעה לו מבחן בד שלאחריו הוצע לו אחד התפקידים הראשיים בסרט המרד על הקיין.

הוא הופיע בסרט בתפקיד הקצין ווילי קית' לצד שחקנים ידועים כמו המפרי בוגרט, חוזה פרר ופרד מקמורי, הוא נבחר כאחד האנשים המבטיחים של 1954.

בעקבות הצלחתו לוהק לתפקידים ראשיים בסרטים They Rode West (1954), The Bamboo Prison (1954) ו-The Long Gray Line  (1955).

פרנסיס נמשך למטוסים והתחבר עם הווארד יוז אתו טס מספר פעמים. הוא לקח שיעורי טיסה אך לא השלים אותם לקבלת רישיון טיסה.

ב-31 ביולי 1955 המריא פרנסיס במטוס ביצ'קראפט בוננזה ביחד עם עוד שני אנשים משדה התעופה בברבנק. מיד לאחר ההמראה איבד המנוע כוח והמטוס צלל, התרסק, עלה בלהבות וכל הנוסעים נהרגו. החקירה העלתה שהגורם לתאונה הייתה טעות אנוש של הטייס.

## קישורים חיצוניים

* רוברט פרנסיס, באתר Find a Grave
* 

קטגוריה:שחקני קולנוע וטלוויזיה אמריקאים
קטגוריה:אמריקאים שנהרגו בתאונות אוויריות

קטגוריה:אמריקאים שנולדו ב-1930
קטגוריה:אמריקאים שנפטרו ב-1955
חזרן צ'ילה

**חִזְרָן צִ'ילָה** (שם מדעי: *Chusquea quila*; קרוי גם **בָּמְבּוּק צִ'ילָה** או בפשטות **צִ'ילָה**), הוא מין של חזרן רב שנתי בסוג חזרן הרים דרום-אמריקני הגדל ביערות הגשם הממוזגים של צ'ילה וארגנטינה. המין נפוץ בעיקר בצ'ילה שבה טווח התפוצה שלו משתרע ממחוז ביוביו עד למחוז אייסן, בעוד שבארגנטינה הוא מצוי אך ורק על האי ויקטוריה באגם נאוול ואפי השוכן במחוז נאוקן שבפטגוניה. זהו המין הדרומי ביותר בקבוצת החזרנים והוא מצוי עד לקו הרוחב 47 דרום. 
## מאפיינים
בניגוד לרוב הבמבוקים שגדלים עם מרווח ביניהם, הקנים של חזרן צ'ילה גדלים בצפיפות גבוהה הגורמת להם להראות מרחוק כשיח צפוף וגבוה. הבדל נוסף אצל מין זה, הוא שהקנים מוצקים ואטומים בפנים, בניגוד לקנים החלולים של שאר הבמבוקים. חזרן צ'ילה הוא צמח גבוה למדי: גובהו הממוצע הוא 8-2.5 מטר, אך לעיתים הוא עשוי להיצמד לעץ גבוה ו"לטפס" עליו עד לגובה של 20 מטר. הפרחים הם דו-מיניים. מהזרעים של חזרן הצ'ילה ניתן להכין קמח, והקנים הצעירים שלו אכילים. הקנים הבוגרים של חזרן הצ'ילה מכונים על ידי המקומיים "קולהוס" או "קולגוס", ונעשה בהם שימוש להכנת רהיטים בעבודת יד. חסרונם של הקנים הוא בכך שהם דליקים מאוד, אפילו כאשר הם רטובים. חזרן הצ'ילה הוא אחד המארחים של פטריות אכילות מהסוג *Ramaria*, והוא מהווה מקור מזון לפודו הדרומי - מין אייל קטנטן האנדמי לדרום האנדים. 

לחזרן צ'ילה יש מספר דרישות גידול: הצמח מעדיף אזורים עם לחות גבוהה, הוא גדל היטב על קרקע לחה או על ביצות כבול, והוא זקוק להגנה מעצים גבוהים אחרים בסביבתו מפני רוחות קרות ממזרח וצפון; בו זמנית, הוא זקוק גם ליערות שאינם צפופים יתר על המידה על מנת לקבל את אור השמש. ניתן למוצאו לאורך אגני ניקוז, נהרות, וביצות. המין מסתגל היטב לאקלים הממוזג הקר בדרום אמריקה, ושורד עד 15 מעלות מתחת לאפס. החזרן צומח בעמקים ובמורדות ההרים עד לגבהים של 900 מטרים בהרי האנדים ורכס החוף - גובה נמוך יחסית לעצים אחרים באנדים. קנים חדשים מתחילים לצמוח בסוף אפריל, והקנה עשוי לגדול ב-15 ס"מ ללילה. ככל שהקנה גדל מהירות הצמיחה שלו הופכת לאיטית ביותר. 

ביערות רבים בדרום אמריקה ובמקומות בהם הצמחייה המקורית נכרתה, נפוצים יערות-שיח כאלו של חזרן צ'ילה אשר יוצרים סבך עבה וצפוף ביותר שכמעט ובלתי חדיר המכונה על ידי המקומיים "צ'ילאנטוס". הפריחה של כל שיח חזרנים מתרחשת במחזורים סדירים כל 15 שנים, ולאחר מכן כל החזרנים של השיח מתים. עובדה זאת גורמת לבעיות אקולוגיות למיקרו פאונה הגדלה תחת השיחים הללו (מכרסמים למשל), שכן לאחר שהחולייתנים הקטנטנים ניזונו זמן רב מזרעי הבמבוק והגדילו את המושבות שלהם תחתיו במשך מספר שנים, בעלי החיים הללו נאלצים במהירות למצוא מחסה ומקורות מזון אחרים.

## קישורים חיצוניים

* חזרן צ'ילה באתר הפלורה של צִ'ילֶה

קטגוריה:צמחים שתוארו ב-1829
קטגוריה:טקסונים שתוארו בידי קרל זיגסמונד קונת
קטגוריה:דגניים
ברנרד טקפטיי

**ברנרד טקפטיי** (באנגלית: **Bernard Tekpetey**; נולד ב-3 בספטמבר 1997 באקרה שבגאנה) הוא כדורגלן גאנאי המשחק בעמדת החלוץ בלודוגורץ ראזגרד.

## קריירת מועדונים
טקפטיי נולד באקרה שבגאנה. הוא גדל במחלקת הנוער של שאלקה 04 מהבונדסליגה. בחצי השני של עונת  החל טקפטיי לשחק בקבוצת המילואים של המועדון, שאלקה 04 II. ב-24 בנובמבר 2016 ערך טקפטיי את הופעת הבכורה שלו בקבוצה הראשונה של המועדון, כשפתח בהרכב והורחק בכרטיס צהוב שני בתוספת הזמן של המחצית השנייה בניצחון 0–2 על ניס במסגרת המחזור החמישי בשלב הבתים של הליגה האירופית לעונת 2016/2017. ב-17 בדצמבר ערך טקפטיי את הופעת הבכורה שלו בליגה, כשהחליף את מקס מאייר בדקה ה-87 בתיקו 1-1 נגד פרייבורג במסגרת המחזור ה-15.

בקיץ 2017 הושאל טקפטיי לריינדורף אלטאך מהבונדסליגה האוסטרית. לאחר חצי עונה, בה ערך עשר הופעות והבקיע שער אחד, חזר טקפטיי לשאלקה 04.

בקיץ 2018 עבר טקפטיי בהשאלה משאלקה לפאדרבורן 07, העולה החדשה לבונדסליגה השנייה. טקפטיי רשם עונה טובה ב-2018/19, כשהבקיע עשרה שערי ליגה והיה בורג משמעותי בהעפלתה של פאדרבורן לבונדסליגה. בתום עונת ההשאלה חזר לשאלקה.

בקיץ 2019 הושאל טקפטיי שוב, והפעם לפורטונה דיסלדורף מהבונדסליגה. בקיץ 2020 הושאל טקפטיי ללודוגורץ ראזגרד.

## קריירה בינלאומית
ב-25 בינואר 2017 ערך טקפטיי את הופעת הבכורה שלו בנבחרת גאנה, כשנכנס כמחליף בדקה ה-72 בהפסד 0–1 לנבחרת מצרים במשחק המחזור השלישי בשלב הבתים של גביע אפריקה לאומות 2017.

## קישורים חיצוניים

קטגוריה:כדורגלנים גנאים
קטגוריה:חלוצי כדורגל גנאים
קטגוריה:אקרה: כדורגלנים
קטגוריה:כדורגלני שאלקה 04
קטגוריה:כדורגלני ריינדורף אלטאך
קטגוריה:כדורגלני פאדרבורן 07
קטגוריה:כדורגלני פורטונה דיסלדורף
קטגוריה:כדורגלני לודוגורץ ראזגרד
קטגוריה:כדורגלני גביע אפריקה לאומות 2017
קטגוריה:כדורגלני נבחרת גאנה
קטגוריה:גנאים שנולדו ב-1997
ע'אבסייה

250px|ממוזער|שמאל|שרידי בית הקברות של הכפר
**ע'אבסייה** (בערבית: **الغابسية**) היה כפר ערבי בגליל המערבי, דרומית-מזרחית לנהריה. בתקופת המנדט נכלל ע'אבסייה בנפת עכו.
## היסטוריה
מסגד הכפר הוקם בתחילת המאה ה-19, בתקופת שלטונו של אביו של עבדאללה פאשא באזור.
החוקר הצרפתי ויקטור גרן ביקר בכפר ב-1875.
סקר הקרן לחקר ארץ ישראל משנת 1881 מציין שבכפר כ-150 תושבים, בתיו בנויים מאבן, הוא מוקף עצי תאנה וזית ומים זמינים בו בשפע..
תושבי הכפר השתמשו במעיינות הסמוכים עין אל עסל (כיום עין צוף), אל ע'אואר ואל-מפשוח (כיום עין שפע) וכן במי נחל געתון.
במפקד של 1922 נמנו 427 תושבים בכפר, כולם מוסלמים.
סקר הכפרים המנדטורי משנת 1945 אמד את אוכלוסיית הכפר ב-690 תושבים. שטחי הכפר השתרעו על פני 11,771 דונמים.
על פי החלטת החלוקה נועד הכפר להשתייך למדינה הערבית.

בתקופת המנדט הבריטי שיתפו תושבי הכפר פעולה עם היישוב היהודי ועם הש"י של ההגנה.
בסמוך לכפר הותקפה בסוף מרץ 1948 שיירת יחיעם, בה נהרגו 46 לוחמים של ההגנה. בעל המשמר נטען שרוב תושבי הכפר כרתו ברית עם ההגנה והעבירו ידיעות ונשק לתושבי היישובים היהודיים בסביבה. בדבר, לעומת זאת, נטען שתושבי הכפר היו מראשי הפורעים שהשתתפו בהתקפה על שיירת יחיעם. לאחר כיבוש הכפר על ידי צה"ל במבצע בן עמי, גורשו תושביו מבתיהם ב-26 במאי 1948. יש גרסאות שונות לגבי כיבוש הכפר. בספר חטיבת כרמלי נכתב שתושבי הכפר נכנעו ונשארו במקום, בעוד עדויות אחרות מספרות שכמה מתושבי הכפר נהרגו ובעקבות זאת השאר ברחו.
תושבי הכפר עברו להתגורר זמנית בכפרים ערביים נטושים סמוכים, א-שייח' דאוד וא-שייח' דנון.

באביב 1949 שבו חלק מהתושבים לכפר, ובסוף 1949 הורשו חלק מהתושבים לשהות זמן מה בכפר לצורך מסיק זיתים.
ב-24 בינואר 1950 הורה צה"ל לתושבי הכפר להתפנות וב-26 בינואר הושלם גירושם.
התושבים פונו לשיח' דנון, אך הועברו בסופו של דבר למזרעה. אדמות הכפר נמסרו לידי יחיעם, געתון, עברון ושבי ציון. 

שלושה מהתושבים פנו לבג"ץ. בנובמבר 1951 הורה בג"ץ להחזיר לכפר 31 מתושביו בגלל שהצו להפיכת הכפר לשטח סגור לא פורסם ברשומות. בעקבות זאת, פרסם שר הביטחון צו חדש רטרואקטיבי והתושבים גורשו מהכפר. התושבים פנו שוב לבג"ץ. אחד מהם - שייח' רבאח עווד - אף שלח מכתב לראש הממשלה ובו התלונן על כפיות הטובה של הרשויות 
כלפיו. תחילת 1955 התקיים משא ומתן בין התושבים לרשויות, בחסות השופט משה לנדוי על פיצוי התושבים. 

בינואר 1955 פוצצו חמישה בתים בכפר הנטוש באימון של הצנחנים, בניגוד לפקודה מפורשת ולהוראה של בג"ץ שאסר על הריסת בתי הכפר. שאר הבתים נהרסו בתחילת 1958 כדי שלא יהפוך למשכן למסתננים. בעיתונות נטען שההריסות נעשו בניגוד לצו של בג"ץ שהורה להקפיא את המצב בכפר. 
בחלק המערבי של הכפר הוקמה מעברה לעולים, רובם מעיראק. מאוחר יותר הפכה המעברה ליישוב הכפרי, נתיב השיירה.
בקשתם של תושבי הכפר בשנת 1972 לחזור לכפרם נדחתה על ידי ממשלת ישראל. בשנת 1977, בעקבות התבטאויות שתמכו בדרישת תושבי איקרית ובירעם לחזור לכפריהם, העלו תושבי ע'אבסייה גם הם את הדרישה לשוב לכפרם.

מן הכפר נותרו המסגד ובית הקברות. במשך שנים שימש המסגד כמחסה לרועים מפני הגשם. בשנת 1995 שיפצה עמותת יוצאי הכפר את המקום ויוצאי הכפר החלו גם להתפלל במקום. במרץ 1997 נאטם המסגד, המתחם גודר והכניסה אליו נאסרה בהוראת מינהל מקרקעי ישראל.

## קישורים חיצוניים

* יוסף אלגזי, פרטים על הכפר, באתרו

## הערות שוליים

קטגוריה:קהילות ויישובים ערביים שנחרבו במלחמת העצמאות
קטגוריה:הגליל המערבי
קטגוריה:נתיב השיירה